العزیز

العزیز اسماء الحسنی میں شامل ایک نام۔ زبردست۔ سب پر غالب۔ضیاء القرآن پیر کرم شاہ
 معنی 
العزیز کے سب سے زیادہ ابھرے ہوئے معنی تو غالب کے ہیں " دوسرے معنی بے مثال کے ہیں۔ تیسرے معنی شدید اور قوی کے ہیں اور چوتھے معنی عزت دینے والے کے ہیں۔لوامع البینات۔ امام رازی ص 147 نیز لسان العرب ج 5 ص 375

اللہ کے غالب ہونے کا مطلب یہ ہے کہ تمام کائنات پر اس کا غلبہ ایسا ہے کہ کوئی چیز بھی اس کے قابو سے باہر نہیں۔ تمام جانداروں کی تکمیل اسی کے ہاتھ میں ہے اور جس کسی کو بھی اس نے کسی قسم کا اختیار بخشا ہے اسے وہ جب چا ہے چھین سکتا ہے۔ اس سے بغاوت اور سرکش کر کے کوئی شخص بھی اس کی گرفت سے اپنے کو بچا نہیں سکتا۔
اللہ تعالیٰ نے فرمایا:“

وہ (اللہ) طاقتور اور غالب ہے۔
اللہ ایسا غالب ہے۔ جس کو کوئی عاجز نہیں کر سکتا۔ اور اپنے دشمنوں سے انتقام لینے کے لیے وہ بہت طاقتور ہے۔ اللہ تعالیٰ نے ہر چیز کو اپنے قہر اور غلبے کے ذریعے مغلوب کر لیا۔ اور اس کی بلندی تک کوئی پہنچ سکتا ہے اور نہ اس پر کوئی غالب ہو سکتا ہے۔ بڑے بڑے بہادر اس کے سامنے سرنگوں ہو گئے۔ اور اس کی قوت کے مقابلہ میں پہلوان اور بہادروں کی ہمتیں پست ہو گئیں۔ اللہ تعالیٰ نے اپنا غلبہ اور اپنی عزت اپنے رسول محمد ﷺ اور امت محمدیہ کو عطا کی۔ لہذا جو بندہ عزت اور غلبہ کا متمنی ہو۔ اسے اللہ سبحانہ کی اطاعت ضرور کرنی چاہیے اور کتاب و سنت پر تمسک کرنا چاہیے۔تفسیر مظہری قاضی ثناء اللہ پانی پتی
العزیز۔ عزت والا۔ الغالب یعنی غلبت والا۔ وقیل : الذی لامثل لہ اور ایک قول ہے کہ وہ ذات جس کی مثل نہ ہو۔ وقیل : الذی یعذب من اراد اور ایک قول ہے کہ وہ ذات جس کو چاہے عذاب دے۔ وقیل : الذی علیہ ثواب العاملین اور کہا گیا وہ ذات جو عمل کرنے والوں کو ثواب عطا فرمائے۔ وقیل : الذی لایحط من منزلہ اور ایک قول ہے کہ وہ ذات جس کی عزت و عظمت کا احاطہ نہ کیا جاسکے جس کو ان کی منزلت (شان ) سے گرایا (کم) نہ جاسکے۔
اللہ تعالیٰ نے فرمایا
 تفسیر الحسنات :ابو الحسنات سید محمداحمد قادری

 حوالہ جات 

زمرہ:اسلام میں خدا کے نام
زمرہ:اسماء الحسنی
زمرہ:اللہ
زمرہ:پاکستانی مذکر ذاتی نام
زمرہ:خاندانی نام
زمرہ:ذاتی نام
زمرہ:عربی زبان میں خاندانی نام
زمرہ:عربی مذکر اسماء
زمرہ:جملہ فہرست نما اشاریے
زمرہ:ایرانی مردانہ ذاتی نام
زمرہ:ویکی ڈیٹا سے مختلف مختصر وضاحت